Любомир Кючуков: Светът, в който живеем, ще е все по-несигурен, с трусове и колизии - БЪЛГАРИЯ - Новини
Според анализатори изтласкването на Ислямска държава от Ирак и Сирия е причина групировката да премества действията си в Северна Африка. Така се обясняват и взривовете в двете църкви в Танта и Александрия в Египет, навръх християнския празник Цветница, при който загинаха над 30 души, а десетки бяха ранени. Всяване на страх и настройване на религиозните общности една срещу друга. Това е целта на всеки терористичен акт, това е и целта на взривовете навръх Цветница в египетските градове Танта и Александрия, коментират анализаторите. Според Кючуков ударите на САЩ в Сирия ще са епизодични и не може да се говори за начало на Трета Световна война, каквито тълкувания се появиха. Съвсем друг е въпросът постигнаха ли тези удари целите си? Според Кючуков след Сирия, САЩ ще ударят и Северна Корея. Накъдето вече пътуват американски военни кораби.